Kuluwung

Kuluwung nyaéta solobong buleud anu dipaké pikeun ngocorkeun cai. Kuluwung ogé nunjul kana solobong tina bahan kai anu dipaké awak kendang, bedug, dogdog  jeung waditra séjén anu wangunna kurang leuwih sarua. 
Kuluwung sok disebut ogé talang, dina basa Inggris disebut pipe.ISO - Pipe, Tube and Fittings Standards and Specifications
Pedaran
Kuluwung pikeun pancuran atawa ngocorkeun cai ka sawah ilaharna dijieun tuna tangkal awi anu buku-bukuna ditotogan  heula sangkan liangna bungbas. 
Kuluwung pikeun waditra dijieun tina tangkal anu mibanda katangtuan sipat : heuras, garing, lempeng, hampang jeung kuat.  Bagian kuluwung anu liangna badag sarta dituruban ku kulit ditunda beulah handap ngarana setung atawa bem kendang, liang kuluwung anu leutikna ogé dituruban ku kulit disebutna kempyang ditunda palebah luhur.
Kai anu hadé pikeun bahan kuluwung saperti : jati, kananga, nangka, jeung mahoni.


Kiwari kuluwung geus dijieun dina rupa-rupa ukuran jeung bahan anu béda-béda saperti beusi, semén, PVC, poliétiline, VPVC, tambaga, jeung sajabana gumantung kana maksud jeung kabutuhan éta kuluwung.|ISBN=979-3702-83-4

Bahan-bahan kuluwung
 Kuluwung awi atawa kai : harga kawilang murah loba anu ngajual tur gampang ngagunakeunna.
 Kuluwung taneuh : utamana dipaké pikeun pamiceunan cai kotor, hanjakal kurang kuat lila jeung gampang ngagebros.|ISBN=978-979-21-2271-8
 Kuluwung tina palastik : ilahar dipaké pikeun ngocorkeun cai, hargana kawilang murah,  loba rupa jeung ukuran, kuat, tur loba anu ngajual. 
 Kuluwung beusi : ilahar dipaké pikeun ngenyot cai, gas, jeung minyak  tina jero taneuh.



Dicutat tina

Kategori:Seni Sunda
kategori:Waditra tepak
kategori:Parabot